คลังถกด่วน เคาะคนละครึ่งเฟส 4 พรุ่งนี้
คลังถกด่วน เคาะคนละครึ่งเฟส 4 พรุ่งนี้ เร่งเข้า ครม. ช่วยประชาชนลำบากจากของแพงยกแผง
13 ม.ค. 2565

นายอาคม เติมพิทยาไพสิฐ รมว.คลัง เปิดเผยว่า ในวันที่ 14 มค. 2565 จะหารือกับนายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน เรื่องการเลื่อนมาตรการคนละครึ่งเฟส 4 ให้เร็วกว่ากำหนดเดิมที่จะใช้ในวันที่ 1 มี.ค.-30 เม.ย. 2565 เนื่องจากประชาชนมีปัญหาค่าครองชีพแพงขึ้น"การหารือพรุ่งนี้จะได้ข้อสรุปมาตรการคนละครึ่ง จะเลื่อนขึ้นมาเร็วขึ้นได้เมื่อไร รวมถึงวงเงินที่ต้องให้ เนื่องจากต้องขออนุมัติคณะกรรมการ พ.ร.ก.เงินกู้ 5 แสนล้านบาท" นายอาคม กล่าวนายอาคม กล่าวว่า มาตรการคนละครึ่งผู้ได้สิทธิเดิมประมาณ 28 ล้านคน มาตรการคนละครึ่งเป็นแพ็คเกจพร้องกับการให้วงเงินเพิ่มเติมกับผู้ถือบัตรสวัสดิการแห่งรัฐ 14 ล้านคน และกลุ่มเปราะบาง 2 ล้านคน พร้อมกันในครั้งเดียวนายอาคม กล่าวว่า ยังไม่สามารถบอกได้ว่าข้อสรุปจะเสนอให้ที่ประชุมคณะรัฐมนตรี (ครม.) อนุมัติในสัปดาห์หน้าทันหรือไม่ ต้องรอผลการอนุมัติงบเงินกู้ก่อน